Ensimmäisen maailmansodan alkaessa "Australia" sai tehtäväkseen Tyyneltämereltä poistuvan Saksan keisarikunnan laivaston Itä-Aasian laivueen etsimisen ja tuhoamisen. Alus joutui kuitenkin toistuvasti osallistumaan Saksan Uudella-Guinealla ja Samoalla olleiden Tyynenmeren alusmaiden valtaamiseen, mikä esti laivasto-osaston tehokkaan etsimisen ennen Coronelin ja Falklandinsaarten taisteluita, joista jälkimmäisessä laivue tuhoutui.